## Vint-i-nou estacions de Metrovalencia van superar el milió de viatgers en 2024

*** Xàtiva va ser la instal·lació amb més trànsit de la xarxa, amb 6,1 milions de desplaçaments
* L’estació metropolitana amb més trànsit va ser Mislata, amb 2,1 milions de viatges, i la del tramvia, La Carrasca, amb 980.966 moviments**

Un total de 29 estacions de Metrovalencia van superar el milió de viatgers l’any passat, 19 d’estes de la ciutat de València, totes de metro, i 10 de l’àrea metropolitana, també totes de metro. Al seu torn, les nou primeres van superar, a més, els dos milions; i les tres primeres, els tres milions de passatgers.

La llista l’encapçala Xàtiva (L-3, L-5 i L-9), amb 6.135.418 viatgers; seguida per Colón (L-3, L-5, L-7 i L-9), amb 4.878.930; Àngel Guimerà (L-1, L-2, L-3, L-5 i L-9), amb 3.514.439; Plaça d’Espanya (L-1 i L-2), amb 2.833.034; i, en quint lloc, Túria (L-1 i L-2), amb 2.265.691 desplaçaments.

En els següents cinc llocs, fins a completar les deu primeres estacions, es troben Benimaclet (L-3 i L-9), amb 2.147.968; Amistat (L-5 i L-7), amb 2.131.467; Mislata (L-3, L-5 i L-9), amb 2.122.856; Avinguda del Cid (L-3, L-5 i L-9), amb 2.090.051; i, en dècim lloc, Facultats (L-3 i L-9), amb 1.976.681 passatgers.

Però encara hi ha 19 estacions més que han superat el milió de passatgers i passatgeres en 2024. Estes són Torrent Avinguda, amb 1.931.441; Nou d’Octubre, amb 1.925.905; Jesús, amb 1.802.944; Marítim (metro), amb 1.790.728; Patraix, amb 1.787.580; Ayora, amb 1.640.285; Paiporta, amb 1.489.094; Alameda, amb 1.386.555; Aeroport, amb 1.377.454; Aragó, amb 1.363.499; Torrent, amb 1.299.341; Beniferri, amb 1.258.015; Roses, amb 1.128.912; Burjassot-Godella, amb 1.117.308; Salt de l’Aigua, amb 1.068.678; Quart de Poblet, amb 1.060.686; Mislata Almassil, amb 1.044.704; Campanar, amb 1.039.996; i Empalme (metro), amb 1.000.897 viatgers.

**Les parades del tramvia**

Quant al tramvia, l’única parada que va fregar el milió de moviments va ser La Carrasca, amb 980.966 viatgers, una simbòlica barrera que hauria superat si no fora per la suspensió de les circulacions per les inundacions del 29 d’octubre i el reinici parcial del servici el 9 de novembre.

Tot seguit, per davall del milió de desplaçaments, Pont de Fusta, amb 846.789; Alacant, amb 712.676; Benimaclet, amb 677.981; i Vicent Zaragozá, amb 648.757 usuaris.

Del sext al dècim lloc es troben La Cadena, amb 614.832; Trinitat, amb 528.731; Ciutat Arts i Ciències-Justícia, amb 510.800; Vicent Andrés Estellés, amb 452.262; i Quatre Carreres, amb 445.386 clients.

Fecha: 02/02/2025